nahid-hub/BLUGE-bengali-wikipedia-section-title-prediction huggingface dataset:
প্রাচীন সংস্কৃত ধর্মগ্রন্থ অনুসারে, মন্দির স্থাপনের উপযুক্ত স্থান হল জলাশয় ও উদ্যানের কাছে কোনো ভূখণ্ডে। যেখানে পদ্ম ও অন্যান্য ফুল ফোটে, হংস ও অন্যান্য পাখিরা চরে বেড়ায় এবং পশুরা কোনো রকম ক্ষতি ছাড়াই আশ্রয় নিতে পারে, এমন স্থানই মন্দির স্থাপনের উপযুক্ত। উক্ত ধর্মগ্রন্থ অনুসারে, এই ধরনের জায়গাতেই দেবতারা খেলা করেন। তাই এই জায়গাই মন্দির নির্মাণের উপযুক্ত স্থান।

সাধারণত নদীসংগম, নদীতীর, হ্রদ বা সমুদ্র উপকূল হিন্দু মন্দির স্থাপনের উপযুক্ত স্থান বলে বিবেচিত হলেও "বৃহৎসংহিতা" বা "পুরাণ" শাস্ত্রগুলিতে বলা হয়েছে প্রাকৃতিক জলাশয় নেই এমন স্থানেও মন্দির নির্মাণ করা যেতে পারে। তবে সেখানে মন্দিরের সামনে বা বাঁ দিকে কৃত্রিম জলাশয় নির্মাণ করার পরামর্শ দেওয়া হয়েছে। যদি প্রাকৃতিক বা কৃত্রিম কোনো রকম জলাশয়ই মন্দিরের পাশে না থাকে তবে মন্দির বা দেবতা প্রতিষ্ঠার সময় প্রতীকীভাবে জলের কল্পনা করতে হয়। "বিষ্ণুধর্মোত্তর পুরাণ" (তৃতীয় খণ্ড, অধ্যায় ৯৩) অনুসারে, মন্দিরের মধ্যে, পাথর কেটে, পর্বতচূড়ায় যেখানে প্রাকৃতিক দৃশ্য মনোরম, পর্বতের ঢালে যেখান থেকে সুন্দর উপত্যকা দেখা যায়, বনে, আশ্রমে, উদ্যাএর পাশে বা শহরের রাস্তার মোড়ে নির্মাণ করা যায়।
সঠিক অনুচ্ছেদ শিরোনাম কোনটি?
titleA. গুরুত্ব ও তাৎপর্য
titleB. নির্মাণশাস্ত্র
titleC. স্থান
titleD. স্থাপত্য
উত্তর: titleC
চার্লি চ্যাপলিন একদা মন্তব্য করেছিলেন যে, তিনি সেরা জীবিত কৌতুক অভিনেতা ছিলেন। মোরেনোকে তিনি ‘মেক্সিকোর চার্লি চ্যাপলিন’ নামে অভিহিত করেছিলেন। মার্কিন যুক্তরাষ্ট্রের দর্শকদের কাছে ডেভিড নিভেনের সাথে অভিনয় করে স্মরণীয় হয়ে রয়েছেন। একাডেমি পুরস্কার বিজয়ী অ্যারাউন্ড দি ওয়ার্ল্ড ইন এইটি ডেইজ শীর্ষক চলচ্চিত্রে অভিনয়ের জন্য মোশন পিকচার মিউজিক্যাল বা কমেডি বিভাগে মোরেনো গোল্ডেন গ্লোব সেরা অভিনেতা পুরস্কার লাভ করেন।

মার্কিন যুক্তরাষ্ট্রের দর্শকদের কাছে ডেভিড নিভেনের সাথে অভিনয় করে স্মরণীয় হয়ে রয়েছেন। ১৯৫৬ সালে একাডেমি পুরস্কার বিজয়ী ‘অ্যারাউন্ড দি ওয়ার্ল্ড ইন এইটি ডেইজ’ শীর্ষক চলচ্চিত্রে অভিনয়ের জন্য মোশন পিকচার মিউজিক্যাল বা কমেডি বিভাগে মোরেনো গোল্ডেন গ্লোব সেরা অভিনেতা পুরস্কার লাভ করেন।

তবে, তার ক্যান্টিনফ্লাস চরিত্রে অংশগ্রহণের কারণে তার জীবনের স্বকীয়তাকে দূরে সরিয়ে দেয়। এরফলে গণমাধ্যমের সমালোচক, দার্শনিক ও দোভাষীগণ তাকে মেক্সিকো বিপজ্জ্বনক সমাজ ব্যবস্থাকে পরিবর্তনকারী, মধ্যবিত্ত সমাজের প্রতিনিধিত্বকারী, দয়ালু মানবতাবাদী, লিঙ্গবিষয়ক আইনভঙ্গকারী, ধর্মভীরু ক্যাথলিক, নতুন মতবাদ প্রণয়নকারী ও সমূহ বীরের মর্যাদা এনে দেয়।

সঠিক অনুচ্ছেদ শিরোনাম কোনটি?
titleA. দেহাবসান
titleB. ব্যক্তিগত জীবন
titleC. বিতর্ক
titleD. মূল্যায়ণ
উত্তর: titleD
সুচারু দেবী ময়ূরভঞ্জের মহারানি ছিলেন। তিনি কেশব চন্দ্র সেন এবং জগন্মোহিনী দেবীর তৃতীয় কন্যা ছিলেন। তিনি শর্ট নামে এক ইউরোপীয় শিক্ষিকার কাছে তেল রঙে ছবি আঁকা শিখেছিলেন। শ্রীরাম চন্দ্র ভঞ্জ দেওয়ের সঙ্গে বিবাহের পর তিনি শিল্প সম্পর্কে আরো উৎসাহী হন এবং ইউরোপে গিয়ে পশ্চিমি শিল্পের অভিজ্ঞতা অর্জন করেন। তিনি তেল রঙে প্রাকৃতিক দৃশ্যের চিত্রশিল্পে দক্ষ ছিলেন। তার শিল্পকর্মের সংগ্রহে ভক্তি-অর্ঘ্যশে (চিত্র 1.10) তার পিতার শৈশবের চিত্রকল্প অঙ্কিত আছে। সুনয়নী দেবীর বক্তব্যে তার স্বামী এবং সন্তানের মৃত্যুতে দুঃখের এবং একাকীত্বের যন্ত্রণা তার চিত্রশিল্পে ফুটে উঠেছে...

সঠিক অনুচ্ছেদ শিরোনাম কোনটি?
titleA. যমুনা সেন (জন্ম ১৯১২)
titleB. কনক চাঁপা চাকমা (জন্ম ১৯৬৩)
titleC. সুচারু দেবী (১৮৭৪-১৯৫৯)
titleD. হাসিরাশি দেবী
উত্তর: titleC
২০১৬ সালের ৭ই জুলাইয়ে অ্যাভাস্ট ঘোষণা করে যে, তারা $১.৩ বিলিয়ন ডলারের বিনিময়ে এভিজি টেকনোলজিসকে ক্রয় করার চুক্তিতে সম্মত হয়েছে। অ্যাভাস্ট ২০১৬ সালের সেপ্টেম্বরে এভিজি এর অধিকসংখ্যক শেয়ার অর্জন করে এবং ৩রা অক্টোবর ২০১৬ সাল থেকে উভয় কোম্পানি একক কোম্পানি হিসেবে কাজ করা শুরু করে। কোম্পানিটি সুদুর ভবিষ্যৎ পর্যন্ত এভিজি এবং অ্যাভাস্ট উভয় ব্র্যান্ডের পণ্যের জন্য হালনাগাদ প্রদান করতে সম্মত হয়। অধিগ্রহণের ফলে অ্যাভাস্ট ৪০০ মিলিয়ন ব্যবহারকারীর মাইলফলক অর্জন করে এবং চীনের বাইরে ভোক্তা কম্পিউটার বাজারের ৪০ শতাংশ লাভ করে। রয়েটার্সের মতে, অ্যাভাস্ট ভবিষ্যতে এভিজির জন্য শেয়ারের ব্যবস্থা করতে পারে।

সঠিক অনুচ্ছেদ শিরোনাম কোনটি?
titleA. ২০০১-২০১৫: অ্যাভাস্ট ফ্রি অ্যান্টিভাইরাস এবং বৈশ্বিক বৃদ্ধি
titleB. ১৯৮৮-২০০০: প্রতিষ্ঠা এবং কোম্পানির অগ্রযাত্রা
titleC. ২০১৬-বর্তমান: এভিজি টেকনোলজিসকে অর্জন
titleD. পণ্যসমূহ
উত্তর: titleC
১৯৯৪ সালের অস্ট্রেলিয়ার পক্ষে একদিনের আন্তর্জাতিকে বেভানের অভিষেক ঘটে। শারজায় অনুষ্ঠিত অস্ট্রাল-এশিয়া কাপে খেলার পর থেকে ১৯৯৫-৯৬ মৌসুমে দলের নিয়মিত সদস্যে পরিণত হন। ৩০ বা ততোধিক ওডিআইয়ে ৫০-এর অধিক ব্যাটিং গড়ের অধিকারী চারজন খেলোয়াড়ের একজন তিনি। বেভানের সেরা ক্রীড়াশৈলী চার নম্বরে ছিল। মাইকেল হাসি’র সাথে ৩০ বা ততোধিক ইনিংস খেলা ব্যাটিং গড় কখনো ৪০-এর নিচে নামেনি। এর প্রধান কারণ ছিল তারা উভয়েই বেশকিছুসংখ্যক খেলায় অপরাজিত ছিলেন।

অস্ট্রেলিয়া ক্রিকেট দলের পক্ষে ২৩২টি একদিনের আন্তর্জাতিকে অংশগ্রহণ করেছেন। এছাড়াও তিনি ১৯৯৯ ও ২০০৩ সালের বিশ্বকাপ জয়ী দলের অন্যতম সদস্য ছিলেন। "ফিনিশার" বা সমাপণকারী হিসেবে অস্ট্রেলিয়া দলে পরিচিত ছিলেন। নিচেরসারির ব্যাটসম্যানদেরকে সাথে নিয়ে প্রায়শঃই তিনি জয়ে নেতৃত্ব দিতেন। ১৯৯৬ সালে নববর্ষের দিনে সিডনি ক্রিকেট গ্রাউন্ডে অনুষ্ঠিত খেলায় ওয়েস্ট ইন্ডিজের বিপক্ষে স্মরণীয় খেলা উপহার দেন। একপর্যায়ে দলীয় সংগ্রহ ৬/৩৮ থাকার পর তার অপরাজিত ৭৮* রানের কল্যাণে অস্ট্রেলিয়া দল ১৭৩ রানের লক্ষ্যে পৌঁছায় ইনিংসের শেষ বলে।

অবসরগ্রহণকারী খেলোয়াড়দের মধ্যে ৫৩.৫৮ রান গড়ে একদিনের আন্তর্জাতিকে বিশ্বরেকর্ড ধারণ করেছিলেন। লিস্ট এ ক্রিকেটে বেভানের গড় ৫৭-এর ওপর যা এ স্তরের ক্রিকেটে ১০,০০০ রান সংগ্রহকারী খেলোয়াড়দের মধ্যে সর্বোচ্চ। ৪৬.৯৩ গড় নিয়ে স্বদেশী ডিন জোন্স তার পরেই অবস্থান করছেন।

সঠিক অনুচ্ছেদ শিরোনাম কোনটি?
titleA. অবসর
titleB. ব্যক্তিগত জীবন
titleC. খেলোয়াড়ী জীবন
titleD. প্রারম্ভিক জীবন
উত্তর: titleC
১৯৭২ সালে কংগ্রেস (সংগঠিত) প্রদ্যুৎ কুমার মোহান্তি জয়ী হন। কংগ্রেসের পুলিন বিহারী ত্রিপাঠী ১৯৭১ সালে জয়ী হন। বাংলা কংগ্রেসের দেবেন্দ্র নাথ দাস ১৯৬৯ ও ১৯৬৭ সালে জয়ী হন। কংগ্রেসের চারুচন্দ্র মোহান্তি ১৯৬২ এবং ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে, ভারতীয় জন সংঘ এর জ্ঞানেন্দ্র কুমার চৌধুরী দাঁতন কেন্দ্র থেকে জয়ী হন।

সঠিক অনুচ্ছেদ শিরোনাম কোনটি?
titleA. ১৯৭৭-২০০৬
titleB. ১৯৫১-১৯৭২
titleC. ২০১১
titleD. এলাকা
উত্তর: titleB
ইমরান খানের প্রকৃত নাম ছিল ইমরান পাল। ১৯৮৩ সালের ১৩ জানুয়ারি মার্কিন যুক্তরাষ্ট্রের ম্যাডিসন, উইসকনসিনে তার জন্ম। ইমরানের বাবা অনিল পাল যুক্তরাষ্ট্রের সিলিকন ভ্যালিতে ইয়াহু সংস্থায় কর্মরত একজন সিনিয়র সফটওয়্যার ইঞ্জিনিয়ার এবং মা নাজহাত খান একজন মনস্তত্ত্ববিদ। অনিল পাল বাঙালি ও ইংরেজ বংশোদ্ভূত এক হিন্দু। অন্যদিকে নাজহাত খান চলচ্চিত্র শিল্পের সঙ্গে যুক্ত মুসলমান। তিনি পরিচালক-প্রযোজক নাসির হুসাইনের কন্যা, পরিচালক-প্রযোজক মনসুর খানের বোন এবং অভিনেতা আমির খানের জ্ঞাতি-ভগিনী।

ইমরানের শৈশবকালেই তার বাবা ও মায়ের মধ্যে বিবাহবিচ্ছেদ ঘটে যায় এবং ইমরানকে নিয়ে তার মা চলে আসেন মুম্বইতে। সেখানে ইমরান ভর্তি হন বম্বে স্কটিশ স্কুলে। এই স্কুলে বেত্রাঘাত প্রভৃতি দৈহিক শাস্তির ফলে তার মধ্যে তোতলামির লক্ষণ প্রকাশ পায়। ইমরান পরে বলেছিলেন, একদিকে যেমন পরীক্ষায় তার প্রাপ্ত গ্রেড নিম্নমুখী হতে শুরু করে, অন্যদিকে নতুন পরিস্তিতির সঙ্গে মানিয়ে নেওয়ার অক্ষমতা ও পরিবর্তিত পারিবারিক পরিবেশের জেরে তার শিক্ষাজীবনকে সেই সময় এক “ভয়ংকর অবক্ষয় ” গ্রাস করছিল। তিনি সন্ত্রস্ত হয়ে থাকতেন এবং তার মুখমণ্ডলের পেশিতে খিঁচুনি শুরু হয়। ইতিমধ্যে তার মা আবার বিয়ে করেছিলেন। তিনি ইমরানকে একটি বোর্ডিং স্কুলে পাঠিয়ে দেওয়াই যুক্তিযুক্ত বোধ করলেন এবং সুদূর তামিলনাড়ুর কুনুরে ব্লু মাউন্টেন স্কুলে তাকে ভর্তি করে দিলেন। কুনুরে প্রথমে কিছুকাল অবসাদগ্রস্থ অবস্থায় কাটালেও ইমরান ক্রমে পরিবেশের সঙ্গে নিজেকে মানিয়ে নিতে সক্ষম হন। সেই স্কুলে থাকাকালীন যে অভিজ্ঞতা তিনি অর্জন করেছিলেন, তাকে পরিবর্তীকালে ইমরান "বিস্ময়কর " অভিজ্ঞতা হিসেবেই বর্ণনা করেন। যদিও সেখানকার পরীক্ষায় তার প্রাপ্ত গ্রেড কমই থাকে। কিছুদিন পরে স্কুলের প্রিন্সিপাল পদত্যাগ করে নতুন স্কুল স্থাপন করলে ইমরান ও অন্যান্য কয়েকজন ছাত্র তাকে অনুসরণ করে সেই স্কুলে ভর্তি হন। উটির বনে এক গুরুকুলে তাদের পঠনপাঠন শুরু হয়। নতুন স্কুলে বিদ্যুৎ সংযোগ ছিল না। নিকটবর্তী একটি খাঁড়িতে ছাত্রদের জামাকাপড় নিজেদেরই কেচে নিতে হত। এমনকি খাবার জন্য কিছু ফসলও তাদের ফলাতে হত। ইমরান পরবর্তীকালে স্বীকার করেন যে, বারবার স্কুল পরিবর্তনে তিনি স্বাবলম্বী হয়ে উঠেছিলেন। কিন্তু একাকীত্বও তাকে গ্রাস করতে থাকে।

এরপর ইমরান চলে আসেন সানিভেল, ক্যালিফোর্নিয়ায় এবং সৎ-বাবা রাজ জুৎশির সঙ্গে থাকতে শুরু করেন। একটি সাক্ষাৎকারে ইমরান তার সৎ-বাবাকে এক আদর্শ পিতৃতুল্য ব্যক্তি হিসেবে বর্ণনা করেছিলেন। সানিভেলে ইমরান ভর্তি হন ফ্রিমন্ট হাই স্কুলে। স্নাতক পরীক্ষায় উত্তীর্ণ হওয়ার পর ইমরান চলচ্চিত্র পরিচালক হওয়ার ইচ্ছা প্রকাশ করেন এবং নিউ ইয়র্ক ফিল্ম অ্যাকাডেমির লস এঞ্জেলস শাখায় চলচ্চিত্র নির্মাণের উপর একটি ডিগ্রি অর্জনের উদ্দেশ্যে ভর্তি হন। চলচ্চিত্র পরিচালনা, সংলাপ রচনা ও সিনেম্যাটোগ্রাফি পাঠের ক্ষেত্রে তিনি রোয়াল্ড ডালের থেকে অনুপ্রেরণা লাভ করেছিলেন। ডিগ্রি অর্জনের পর ইমরান বাজার গবেষণা ও বিজ্ঞাপনের কাজে আত্মনিয়োগ করেন। শেষে মুম্বইতে ফিরে এসে কিশোর নমিত কপূর অ্যাক্টিং ইনস্টিটিউটে প্রশিক্ষণ গ্রহণ করতে শুরু করেন।

সঠিক অনুচ্ছেদ শিরোনাম কোনটি?
titleA. পারিবারিক প্রেক্ষাপট ও প্রথম জীবন
titleB. অন্যান্য উদ্যোগ
titleC. ২০১১–বর্তমান: বাণিজ্যিক সাফল্য
titleD. সামাজিক কাজকর্ম
উত্তর: titleA
এ উপজেলার প্রাচীন ঐতিহ্যের মধ্যে বৌদ্ধ সভ্যতার নিদর্শন বিহারৈল ঢিবি, কুঠিপাড়ার নীলকুঠি, মাদারীপুরের পাগলা শাহ’র মাজার ও ধানোরা ঢিবি,সিঁধাইড়ের সুলতানী আমলের মসজিদ ও মাজার, গোল্লাপাড়ার বধ্যভূমি উল্লেখ্যযোগ্য। এছাড়া তানোর এ কে সরকার ডিগ্রি কলেজের "শহীদ মিনার" আজও স্বাধীনতা যুদ্ধের স্মৃতি বহন করে চলেছে। উচুঁ নিচু স্তরীভূত বরেন্দ্রভূমির ভূ-প্রকৃতির মাঝে বাঙালি হিন্দু-মুসলমানের সাথে সাঁওতাল, ওঁরাও , মাহাতো, মাহালী আদিবাসী সম্প্রদায়ের সাম্প্রদায়িক সম্প্রীতির এক অপূর্ব মিলনস্থল এ উপজেলা।

সঠিক অনুচ্ছেদ শিরোনাম কোনটি?
titleA. উপজেলার ঐতিহ্য
titleB. শিক্ষা
titleC. জনপ্রিয় সংস্কৃতিতে
titleD. বহিঃসংযোগ
উত্তর: titleA
হরিপ্ৰসাদ বরুয়া শিশু-সাহিত্যিক হিসেবেও জনপ্ৰিয় ছিলেন । তার প্ৰকাশিত গ্রন্থসমূহ হল- মইনা, একপক্ষ, বিরচতীয়ার দেশ এবং অঙ্ক-ধারাপাত । অপ্ৰকাশিত গ্রন্থ- আদি অন্ত, আগুয়ান এবং এখন চিঠি । এছাড়াও সাহিত্য এবং বিজ্ঞান বিষয়ের ভালেমানের প্ৰবন্ধ বিভিন্ন ম্যাগাজিনের পাতায় প্রকাশিত হয়েছে। তিনি ১৯৫৮ সালে তিনিচুকীয়া তে অনুষ্ঠিত অসম সাহিত্য সভার বিজ্ঞান অধিবেশনের সভাপতি ছিলেন এবং ১৯৬৮-৭০ সালে অসম বিজ্ঞান সমিতির সভাপতি ছিলেন ।

সঠিক অনুচ্ছেদ শিরোনাম কোনটি?
titleA. প্ৰারম্ভিক জীবন
titleB. সাহিত্য চৰ্চা
titleC. অবদান
titleD. কৰ্মজীবন
উত্তর: titleB
বাংলাদেশের একজন খ্যাতিমান সঙ্গীতশিল্পী ও সঙ্গীত পরিচালক। সিনেমাতে ফেরদৌস ওয়াহিদ প্রথম প্লে-ব্যাক করেন দেওয়ান নজরুল পরিচালিত ‘আসামী হাজির’ সিনেমায়। পরিচালকের লেখা ও আলম খানের সুর সঙ্গীতে সাবিনা ইয়াসমিন সঙ্গে ‘আমার পৃথিবী তুমি’ গানটি করেন। সিনেমায় তার আলোচিত গান হচ্ছে ‘ওগো তুমি যে আমার কতো প্রিয়’, ‘আমি এক পাহারাদার’,‘ শোন ওরে ছোট্ট খোকা’, ‘আমি ঘর বাঁধিলাম’ ইত্যাদি। সিনেমার বাইরে তার গাওয়া আলোচিত গান হচ্ছে ‘মামুনিয়া’, ‘আগে যদি জানতাম’, ‘এমন একটা মা দেনা’। । তুমি আমি যখন একা খোকা এছারাও তার পনেরোর অধিক একক এলবাম রয়েছে । 

সঠিক অনুচ্ছেদ শিরোনাম কোনটি?
titleA. গান সমুহ
titleB. কর্মজীবন
titleC. পরিচালনা
titleD. পুরুস্কার
উত্তর: titleA
২০০৬ সালের বিধানসভা নির্বাচনে, সিপিআই (এম) এর চক্রধর মাইকাপ কন্টাই নর্থ বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের জ্যোতির্ময় করকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের জ্যোতির্ময় কর ২০০১ সালে সিপিআই (এম) এর চক্রধর মাইকাপকে পরাজিত করেন। সিপিআই (এম) এর চক্রধর মাইকাপ ১৯৯৬ সালে কংগ্রেসের মুকুল বিকাশ মাইতিকে পরাজিত করেন। কংগ্রেসের মুকুল বিকাশ মাইতি ১৯৯১ সালে জনতা দল এর অনিল কুমার মান্নাকে পরাজিত করেন। রাম শঙ্কর কর সিপিআই (এম) এর ১৯৮৭ সালে কংগ্রেসের দ্বিজেন্দ্র মাইতিকে পরাজিত করেন। ১৯৮২ সালে কংগ্রেসের মুকুল বিকাশ মাইতি সিপিআই (এম) এর অনুরুপ পাণ্ডাকে পরাজিত করেন। ১৯৭৭ সালে জনতা পার্টির রাসবিহারী পাল কংগ্রেসের সৈলাজ দাসকে পরাজিত করেন।

সঠিক অনুচ্ছেদ শিরোনাম কোনটি?
titleA. ১৯৭৭-২০০৬
titleB. নির্বাচনী ফলাফল
titleC. এলাকা
titleD. ১৯৫১-১৯৭২
উত্তর: titleA
অভ্যন্তরীণ ভ্যান অ্যালেন বেষ্টনী সাধারণত ০.২ থেকে ২ গুণ পৃথিবীর ব্যাসার্ধের বা ১,০০০ কিমি (৬২০ মাইল) থেকে ১২,০০০ কিলোমিটার (৭,৫০০ মাইল) উচ্চতা পর্যন্ত বিস্তৃত হয়। কিছু ক্ষেত্রে যখন সৌরক্রিয়া শক্তিশালী হয়ে ওঠে বা দক্ষিণ আটলান্টিক অ্যানোমালির মতো ভৌগলিক অঞ্চলে, অভ্যন্তরীণ সীমাটি পৃথিবীর পৃষ্ঠ থেকে প্রায় ২০০ কিলোমিটার উপর পর্যন্ত নেমে আসতে পারে। অভ্যন্তরীণ বেষ্টনী কয়েক শত কিলো-ইলেক্ট্রোভোল্ট ঘনত্ববিশিষ্ট এবং শক্তিশালী প্রোটনগুলির শক্তিসীমা ১০০ মেগা-ইলেক্ট্রোভোল্ট ছাড়িয়ে যায়। এরা শক্তিশালী (বাইরের বেষ্টনীগুলির সাথে সম্পর্কিত) চৌম্বকীয় ক্ষেত্রগুলির দ্বারা আটকা পড়ে।

এটি বিশ্বাস করা হয় যে, নিম্ন উচ্চতায় নিচের দিকের বেষ্টনীগুলিতে প্রোটনের শক্তি ৫০ মেগাইলেক্ট্রোভোল্ট ছাড়িয়ে যায়। এর কারণ হিসেবে ধরা হয়, উপরের বায়ুমণ্ডলের নিউক্লিয়াসের সাথে মহাজাগতিক রশ্মির সংঘর্ষের ফলে সৃষ্টি হওয়া নিউট্রনের বিটা ক্ষয়কে। ভূ-চৌম্বকীয় ঝড়ের সময় চৌম্বকীয় ক্ষেত্রের পরিবর্তনের কারণে নিম্ন শক্তির প্রোটনের উৎস হিসেবে বিবেচনা করা হয় প্রোটন বিকিরণকে।

পৃথিবীর জ্যামিতিক কেন্দ্র থেকে বেল্টগুলির সামান্য বিচ্যুতির কারণে, অভ্যন্তরীণ ভ্যান অ্যালেন বেষ্টনীর নিকটতম অবস্থান দক্ষিণ আটলান্টিক অ্যানোমালিতে। 

মার্চ ২০১৪ তে, রেডিয়েশন বেল্ট স্টর্ম প্রোবস আয়ন কম্পোজিশন এক্সপেরিমেন্টের (আরবিএসপিআইসিই) ভ্যান অ্যালেন প্রোবসের মাধ্যমে রেডিয়েশন বেষ্টনীগুলিতে "জেব্রা ডোরাদাগ" এর অনুরূপ একটি প্যাটার্ন লক্ষ্য করা গিয়েছিল। প্রতিবেদনে কারণ উল্লেখ করা হয়েছিল, পৃথিবীর চৌম্বকীয় ক্ষেত্রের অক্ষের ঝুঁকে থাকায়, গ্রহের আবর্তন এক ধরনের দোলন দেয়। ফলে দুর্বল বৈদ্যুতিক ক্ষেত্র পুরো অভ্যন্তরীণ রেডিয়েশন বেল্টের মধ্য দিয়ে প্রবেশ করে। পরবর্তীতে এটি প্রদর্শিত হয়েছিল যে জেব্রা ডোরাগুলি আসলে রেডিয়েশনের বেষ্টনীগুলিতে আয়নোস্ফেরিক বাতাসের ছাপ রাখে। 

সঠিক অনুচ্ছেদ শিরোনাম কোনটি?
titleA. আবিষ্কার
titleB. গবেষণা
titleC. প্রবাহের মান
titleD. অভ্যন্তরীণ বেষ্টনী
উত্তর: titleD
স্যার সলিমুল্লাহ মেডিকেল তথা তৎকালীন মিটফোর্ড হাসপাতাল তৈরি উদ্যোগ নেয়াহয় প্রথম ১৮২০ সালে। ঢাকার সেসময়ের কালেক্টর রবার্ট মিটফোর্ড এই উদ্যোগ নেন। ১৮৩৬ সালে তার মৃত্যুর সময়ে তিনি তার সম্পত্তি এই হাসপাতালের জন্য দান করে যান। পরে লর্ড ডালহৌসি এই সম্পত্তির উপর হাসপাতাল নির্মাণের সিদ্ধান্ত নেন। তার দান কৃত সম্পত্তির মূল্য ছিল তখনকার ১,৬০০০০ টাকা। আরো পরে ১৮৫৪ সালে মিটফোর্ড হাসপাতালের যাত্রা শুরু হয়। আরো অনেকে তখন এই হাসপাতালের জন্য অর্থ সাহায্য প্রদান করেন।চার বছর ধরে এর নির্মাণ কাজ চলে। একটি মহিলা এবং দুইটি পুরুষ ওয়ার্ড নিয়ে এর শুরু। প্রথমে বেড ছিল ৯২ টি।

সঠিক অনুচ্ছেদ শিরোনাম কোনটি?
titleA. ক্যাম্পাস
titleB. ইতিহাস
titleC. কোর্স
titleD. স্নাতক
উত্তর: titleB
উচ্চ প্রবৃদ্ধি সত্ত্বেও সুদানের অর্থনীতিতে সমস্যা লেগেই আছে। ফলে আইএমএফ’র পরামর্শে ১৯৯৭ সালে সুদান সামষ্টিক অর্থনীতিতে সংস্কার কর্মসূচি গ্রহণ করে। ১৯৯৯ সালে দেশটি অপরিশোধিত তেল রফতানি শুরু করে। সে বছরই লক্ষ্যমাত্রার চেয়ে বেশি রফতানি আয় সম্ভব হয়। তেল রফতানির ফলে ২০০৩ সালে দেশটিতে প্রবৃদ্ধির হার দাঁড়ায় ৬ দশমিক ১ শতাংশে। 

বর্তমানে দেশটির প্রধান রফতানি পণ্য হচ্ছে তেল। আর দেশটিতে তেলের উৎপাদন দিন দিন নাটকীয়ভাবে বাড়ছে। তেল রফতানি বাড়ানোর ফলে ২০০৭ সালে সুদানের প্রবৃদ্ধির হার দাঁড়ায় ৯ শতাংশে।

পেট্রোলিয়াম, প্রাকৃতিক গ্যাস, স্বর্ণ, সিলভার, ক্রোমি, অ্যাসবেস্টস, ম্যাঙ্গানিজ, জিপসাম, জিঙ্ক, লোহা, সীসা, ইউরেনিয়াম, কপার, কোবাল্ট, গ্রানাইট, নিকেল ও তামাসহ গুরুত্বপূর্ণ খনিজসম্পদে সমৃদ্ধ সুদান। 

তবে দেশটির অর্থনীতির অন্যতম খাত হচ্ছে কৃষি। উৎপাদক শ্রেণীর ৮০ শতাংশই এ পেশায় নিয়োজিত। দেশের মোট জাতীয় আয়ের ৩৯ শতাংশের জোগান আসে কৃষি থেকে। কিন্তু সেচের ক্ষেত্রে এখনো সুদানিরা বেশির ভাগ সময় বৃষ্টির ওপর নির্ভরশীল। ধারাবাহিক অস্থিতিশীলতার কারণে কৃষিপণ্যের দাম এখানো খুব বেশি। যুক্তরাষ্ট্রের নিষেধাজ্ঞা সত্ত্বেও সুদানের অর্থনীতি বিশ্বের অন্যতম দ্রুত বিকাশমান অর্থনীতি।

সঠিক অনুচ্ছেদ শিরোনাম কোনটি?
titleA. আইনব্যবস্থা
titleB. ভাষা
titleC. অর্থনীতি
titleD. জনসাংখ্যিক তথ্য
উত্তর: titleC
মানবতার সাধারণ জৈবিক বিবর্তন অব্যাহত থাকবে এবং ভূতাত্ত্বিক সময়ের স্কেলগুলির মাধ্যমে মানুষকে পরিবর্তন করবে। যদিও এটি, অ-ফাইলেজেনেটিক বর্গীকরণ সূত্র এর কোনও নতুন প্রজাতির জন্ম দেওয়ার কথা বিবেচনা করা যেতে পারে, তবে চলমান বিবর্তনটি জৈবিকভাবে কোনও প্রজাতির বিলুপ্তি হিসাবে বিবেচিত হবে না। মানুষের জনসংখ্যার মধ্যে উল্লেখযোগ্য জিনগত বিনিময় অব্যাহত থাকার সম্ভাবনাটি প্রদান করে, প্রাকৃতিক বিবর্তনের মাধ্যমে মানুষ একাধিক প্রজাতির মধ্যে বিভক্ত হওয়ার খুব সম্ভাবনা কম।
কিছু পরিস্থিতি কল্পনা করে যে মানুষ জেনেটিক ইঞ্জিনিয়ারিং বা প্রযুক্তিগত পরিবর্তনগুলি সাধারণ মানুষ এবং নতুন প্রজাতি - মরণোত্তর মধ্যে বিভক্ত করতে ব্যবহার করতে পারে।

সঠিক অনুচ্ছেদ শিরোনাম কোনটি?
titleA. মরণোত্তর প্রজাতির বিবর্তন
titleB. সম্ভাবনার অনুমান
titleC. বৈজ্ঞানিক দুর্ঘটনা
titleD. ধারণা এবং মানুষের বিলুপ্তির ঝুঁকি প্রতিক্রিয়া
উত্তর: titleA
"মিউজিকএলাউড.কম" রাওডি বেবি'কে বছরের অন্যতম সেরা তামিল সঙ্গীত হিসেবে তালিকাভুক্ত করেছিল "ফিল্ম কমপারিজন"-এ সঙ্গীত সমালোচক কার্তিক শ্রীনিবাসন গানটিকে ২০১৮ সালের নভেম্বরের মাসের সেরা ১০ তামিল গানের তালিকায় স্থান দেন তিনি 'রাওডি বেবি'কে "আফ্রিকান-স্টাইলের গিটার দোলানো ও ধনুষ ও ধীক্ষিতার মজা করে গাওয়া একটি দুর্দান্ত গান" হিসেবে বর্ণনা করেন। "সিলভারস্ক্রিনের আর্তি" মুরালি গানটিকে "প্রফুল্ল, বোকা এবং সেরা ধরণের" বলেছিলেন। ওয়ানলিকলিউড.কম-এ এই গান সম্পর্কে লেখা হয়েছে- "মনকে আচ্ছন্ন করা সুর দিয়ে যুবন শঙ্কর রাজা মারি ২-এর এই গানকে অনন্য উচ্চতায় নিয়ে গেছেন। এই গীতির শব্দ চয়নের কারণের ধনুষের গলায় গানের কথা গুলি অস্থির মনে হতে পারে, তবে এটা এমন একটি সুর যা কয়েকবার শোনার পরে মাথায় ঢুকে যায়, আর এখানেই সুরকার সফল হয়েছেন"। 

সঠিক অনুচ্ছেদ শিরোনাম কোনটি?
titleA. মূল্যায়ন
titleB. কৃতিত্ব ও অর্জন
titleC. মুক্তি ও মূল্যায়ন
titleD. সঙ্গীত ভিডিও
উত্তর: titleA
পিতা অপূর্বরত্ন দাশগুপ্ত খ্যাতনামা খেলোয়াড় ছিলেন। কাকা নিবারণ দাশগুপ্ত ছিলেন সক্রিয় রাজনৈতিক কর্মী ও পেশায় শিক্ষক। আরেক কাকা ছিলেন গান্ধীবাদী স্বদেশী। পারিবারিক পরিমণ্ডল এমন হওয়ার ফলে ছোটবেলা থেকেই দেশ, পরাধীনতা, বৃটিশবিরোধী রাজনীতি ইত্যাদির সঙ্গে রণেশ দাশগুপ্তের ঘনিষ্ঠ পরিচয় ঘটেছিল এবং পরবর্তী জীবনে এই রাজনৈতিক সচেতনতা তাকে চালনা করেছিল।

সঠিক অনুচ্ছেদ শিরোনাম কোনটি?
titleA. পারিবারিক ইতিহাস
titleB. প্রবন্ধ ও অনূদিত গ্রন্থ
titleC. সাংবাদিক জীবন ও রাজনীতি
titleD. প্রাতিষ্ঠানিক শিক্ষা
উত্তর: titleA
এই ছবির লন্ডনে রণবীর এবং অনুষ্কার সাথে ২০১৫ সালের সেপ্টেম্বরে প্রধান চিত্রগ্রহণ শুরু হয়। সেপ্টেম্বরের শেষের দিকে, ছবির কিছু অংশ প্যারিসে শুটিং করা হয়। অক্টোবরে তারা ছবির বিভিন্ন অংশ অস্ট্রিয়ার বিভিন্ন স্থানে শুটিং করা হয়, যার মধ্যে ভিয়েনা অন্যতম। মধ্য অক্টোবরে জাযবা প্রকাশিত হওয়ার পর ঐশ্বর্যা রাই বচ্চন ছবির শুটিং শুরু করে। ২০১৬ সালের মার্চে ঐশ্বর্যা রাই বচ্চন, রণবীর কাপুর এবং অনুষ্কা শর্মাকে রাজস্থানের মান্দাওয়ায় শুটিং করতে দেখা গেছে। ২০১৬ সালের জুলাইয়ে, জোহার একটি টুইট বার্তায় মুম্বাইয়ে তাদের সর্বশেষ শুটিং-এর একটি ছবি প্রকাশ করেন।

সঠিক অনুচ্ছেদ শিরোনাম কোনটি?
titleA. চিত্রগ্রহণ
titleB. তৈরি
titleC. সঙ্গীত
titleD. উন্নয়ন ও কাস্টিং
উত্তর: titleA
অপর্ণা ১৯৯৭ সালে, হায়দ্রাবাদে, তার প্রথম সিনিয়র জাতীয় শিরোপা জিতেছিলেন। ২০০৬ সাল পর্যন্ত তিনি সিনিয়র ন্যাশনাল শিরোপা জেতেন এবং এইভাবে প্রকাশ পাডুকোনের ক্রমাগত নয়টি জাতীয় একক শিরোপা জেতার রেকর্ডের সমান রেকর্ড করেন।

২০০৬ সালের জানুয়ারী মাসে, ব্যাঙ্গালোরে, ১৫ বছর বয়সী সাইনা নেহওয়ালকে পরাজিত করে, ২৭ বছর বয়সে তিনি নয়টি সিনিয়র জাতীয় খেতাবের শেষটি অর্জন করেছিলেন।

আন্তর্জাতিক পর্যায়ে তার কৃতিত্বগুলি হল, ১৯৯৬ সালের ওয়ার্ল্ড জুনিয়র চ্যাম্পিয়নশিপে রৌপ্য পদক এবং মোট ৩টি কমনওয়েলথ গেমস-এ ৪টি পদক জয়। এছাড়াও তিনি ২টি অলিম্পিক গেমস এবং ১টি এশিয়ান গেমসে অংশগ্রহণ করেন।

সঠিক অনুচ্ছেদ শিরোনাম কোনটি?
titleA. খেলোয়াড় জীবনের উজ্জ্বলতম সময়গুলি
titleB. কোচিং
titleC. কালানুক্রমিকভাবে তার সাফল্য
titleD. প্রাথমিক জীবন
উত্তর: titleA
ব্রিটিশ শাসনামলের আনুমানিক ১৯৪৩ সালে বর্তমান সোনাইছড়ি, সলিমপুর ও ভাটিয়ারী এই ৩টি গ্রাম নিয়ে ভাটিয়ারী ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন আবদুল কাদের মিঞা চৌধুরী। ১৯৬৭ সালে তৎকালীন পাকিস্তান মহকুমা জুরি বোর্ড এর সদস্য আবদুল কাদের মিঞা চৌধুরী প্রথম ইউনিয়ন পরিষদ চেয়াম্যান মনোনীত হন এবং তিনিই মুক্তিযুদ্ধ চলাকালীন সময়ে অত্র ইউনিয়নের চেয়ারম্যান ছিলেন। ১৯৭১ সালে বাংলাদেশ স্বাধীন হবার পর পরবর্তী সময়ে শাহা আলম চৌধুরী, আলী আহমদ ইউনিয়ন পরিষদ চেয়ারম্যানের দায়িত্ব পালন করেন। পরবর্তীতে প্রশাসনিক কাজের সুবিধার্থে তৎকালীন প্রশাসক ভাটিয়ারী ইউনিয়ন থেকে সলিমপুর ও সোনাইছড়ি গ্রাম কে পৃথক করে আলাদা দুইটি ইউনিয়ন গঠন করা হয়। বর্তমানে ১৯টি ছোট বড় গ্রাম মিলিয়েই ভাটিয়ারী ইউনিয়ন পরিষদ।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. ইতিহাস
titleC. নামকরণ
titleD. প্রশাসনিক কাঠামো
উত্তর: titleB
জৈবিক স্নায়ুতন্ত্রের অনুক্রমিক স্থাপত্যটি শেখার জন্য ফিচার লার্নিং নোডের একাধিক স্তরের স্ট্যাকিংয়ের মাধ্যমে এর জন্য ডিপ লার্নিং স্থাপত্যকে অনুপ্রাণিত করে। এই আর্কিটেকচারগুলি প্রায়শই ডিস্ট্রিবিউটেড উপস্থাপনার ধারণার উপর ভিত্তি করে ডিজাইন করা হয়। প্রতিটি স্তরে ইনপুট হিসাবে পূর্ববর্তী স্তর দ্বারা উৎপাদিত উপস্থাপনা ব্যবহার করা হয়ে থাকে এবং আউটপুট হিসাবে নতুন উপস্থাপনা তৈরি করে, যা পরে উচ্চ স্তরে পাঠানো  হয়। নিচের স্তরে ইনপুট হচ্ছে রো ডেটা এবং চূড়ান্ত স্তরটির আউটপুট হচ্ছে চূড়ান্ত নিম্ন-মাত্রিক ডেটা।

সঠিক অনুচ্ছেদ শিরোনাম কোনটি?
titleA. আনসুপারভাইজড
titleB. প্রধান উপাদান বিশ্লেষণ
titleC. মাল্টিলেয়ার/ডিপ আর্কিটেকচার
titleD. সুপারভাইজড
উত্তর: titleC
জলবায়ুর পরিবর্তনের প্রভাবে বাংলাদেশে বৃদ্ধি পেয়েছে নানা রকম প্রাকৃতিক দুর্যোগ। তন্মধ্যে ঘুর্ণিঝড়, জলোচ্ছাস, বন্যা, নদীভাঙন এবং ভূমিধ্বসের মাত্রাবৃদ্ধি উল্লেখযোগ্য। আগে ১৫ কিংবা ২০ বছর পরপর বড় ধরনের কোনো প্রাকৃতিক দুর্যোগ হলেও বর্তমানে ২ থেকে ৩ বছর পরপরই বড় ধরনের দুর্যোগ হানা দিচ্ছে৷ এমনকি, ব্রিটিশ গবেষণা সংস্থা "ম্যাপলক্র্যাফ্‌ট"-এর তালিকায়, প্রাকৃতিক দুর্যোগের কারণে ঝুঁকিপূর্ণ ১৫টি দেশের মধ্যে বাংলাদেশের অবস্থান সবার আগে। 
আন্তর্জাতিক গবেষণা সংস্থা জার্মান ওয়াচ-এর প্রতিবেদন (২০১০) অনুযায়ী ১৯৯০ থেকে ২০০৯ খ্রিষ্টাব্দ পর্যন্ত বাংলাদেশে বড় ধরনের প্রায় ২৫৪টি দুর্যোগ আঘাত হেনেছে।

সঠিক অনুচ্ছেদ শিরোনাম কোনটি?
titleA. প্রাকৃতিক দুর্যোগ বৃদ্ধি
titleB. জলবায়ু উদ্বাস্তু বৃদ্ধি ও মানবাধিকার লঙ্ঘন
titleC. ভূমিকম্প বৃদ্ধি
titleD. জোন-২
উত্তর: titleA
সমস্ত অ-ইউনিয়ন বিষয়বস্তুর উপর জাঞ্জিজবারের আইনসঙ্গত কর্তৃপক্ষ হাউস অফ রিপ্রেজেন্টেটিভগুলিতে (তানজানিয়া সংবিধান অনুযায়ী) বা লেজিসলেটিভ কাউন্সিল (জাঞ্জিবার সংবিধান অনুযায়ী) -এ নিহিত রয়েছে।

লেজিসলেটিভ কাউন্সিলের দুটি অংশ রয়েছে: জ্যান্সিবারের প্রেসিডেন্ট এবং হাউজ অফ রিপ্রেজেন্টেটিভস। রাষ্ট্রপতি জাঞ্জিজিরার সরকার প্রধান এবং চেয়ারম্যান বিপ্লবী পরিষদ, যা জাঞ্জিবারের নির্বাহী কর্তৃপক্ষের বিনিয়োগ করা হয়। জাঞ্জিবারের দুই সহ-সভাপতি, প্রথমত প্রধান বিরোধী দল থেকে বাড়ি হচ্ছে। দ্বিতীয় দল ক্ষমতায় এবং হাউসে সরকারী ব্যবসা প্রতিষ্ঠানের নেতা।

রাষ্ট্রপতি এবং হাউস অফ রিপ্রেসেনটেটিভ সদস্যদের পাঁচ বছরের পদ রয়েছে।

রাষ্ট্রপতি হাউস অফ রিপ্রেজেন্টেটিভের সদস্যদের থেকে মন্ত্রী নির্বাচন করেন, রাজনৈতিক দল দ্বারা জিতে গৃহীত আসন সংখ্যা অনুযায়ী বরাদ্দ মন্ত্রীদের সাথে। বিপ্লবী পরিষদের সভাপতি, উভয় সহ-সভাপতি, সকল মন্ত্রী, জার্জিবার অ্যাটর্নি জেনারেল এবং অন্যান্য ঘরের সদস্যদের রাষ্ট্রপতি কর্তৃক উপযুক্ত বলে মনে করেন।

নির্বাচিত প্রতিনিধিদের গঠিত হাউস অফ প্রেসিডেন্ট, রাষ্ট্রপতি কর্তৃক নিয়োগকৃত দশ সদস্য, সব আঞ্চলিক কমিশনার জেন্সিবার, অ্যাটর্নি জেনারেল এবং নির্বাচিত সদস্যগণের সংখ্যা 30 শতাংশের সমান হতে হবে। হাউস তার নির্বাচিত সদস্য সংখ্যা নির্ধারণ করে জাঞ্জিরির নির্বাচনী কমিশনের সাথে প্রতিটি নির্বাচনী এলাকার সীমানা নির্ধারণ করে। 2013 সালে, হাউস 81 সদস্য: পঞ্চাশ নির্বাচিত সদস্য, পাঁচ আঞ্চলিক কমিশনার, অ্যাটর্নি জেনারেল, রাষ্ট্রপতি কর্তৃক মনোনীত দশ সদস্য, এবং পনেরজন নির্বাচিত নারী সদস্য।

সঠিক অনুচ্ছেদ শিরোনাম কোনটি?
titleA. মানবাধিকার
titleB. আইনসভা
titleC. জল সরবরাহ এবং স্যানিটেশন
titleD. জানজিবার
উত্তর: titleD
২০১৭ সালে প্রকাশিত একটি জরিপ অনুযায়ী, উহানের জনসংখ্যার ৭৯.২% মানুষ দেবতাদের এবং পূর্বপুরুষদের ধর্মীয় চর্চা করে না; এর মধ্যে, ৩.৯৩% টাওবাদী, ঐতিহ্যগতভাবে এটি টাওপন্থী পাদরীবর্গকে চিহ্নিত করার একটি শিরোনাম। অন্যান্য ধর্মীয় মতবাদ অনুসারে, জনসংখ্যার ১৪.৬৯% বৌদ্ধধর্মকে অনুসরণ করে, প্রোটেস্টান্টবাদ রয়েছে ২.৮৬%, ক্যাথলিক রয়েছে ০.৩৪% এবং ইসলাম ধর্মালম্বী ১.৬৪% এবং জনসংখ্যার ১.৬১% অনির্দিষ্ট অন্যান্য ধর্মের অনুসারী। 

সঠিক অনুচ্ছেদ শিরোনাম কোনটি?
titleA. ধর্ম
titleB. ফেরী
titleC. জনসংখ্যার উপাত্ত
titleD. যোগাযোগ ব্যবস্থা
উত্তর: titleA
তিনি দীর্ঘদিন ধরে হৃদযন্ত্রের জটিলতায় ভুগছিলেন। হৃদপিণ্ডে ব্লক ধরা পড়ায় ২০১৮ সালে বাংলাদেশের জাতীয় হৃদরোগ ইনস্টিটিউটে তার হৃদপিণ্ডে অস্ত্রোপচারও করা হয়। পরে ইমতিয়াজ বুলবুল ২০১৯ সালের ২২ জানুয়ারি মঙ্গলবার ৬৩ বছর বয়সে ঢাকার আফতাবনগরে তার নিজ বাসায় হৃদযন্ত্রের ক্রিয়া বন্ধ হয়ে মৃত্যুবরণ করেন। তার মৃতুতে বাংলাদেশের রাষ্ট্রপতি আব্দুল হামিদ, প্রধানমন্ত্রী শেখ হাসিনা এবং জাতীয় সংসদের স্পিকার শিরীন শারমিন চৌধুরী শোক প্রকাশ করেন।

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. বাংলাদেশের স্বাধীনতা যুদ্ধ
titleC. সুরারোপিত চলচ্চিত্র
titleD. মৃত্যু
উত্তর: titleD
সৈয়দপুর সরকারি কারিগরি মহাবিদ্যালয়ে ভর্তি প্রক্রিয়া অত্যন্ত প্রতিযোগিতাপূর্ণ। বর্তমান দেশীয় প্রচলিত নিয়ম অনুযায়ী একাদশ-দ্বাদশ শ্রেণীতে এস.এস.সি ফলাফলের ভিত্তিতে অধ্যয়নের সুযোগ পেলেও ষষ্ঠ শ্রেণীতে ভর্তি পরিক্ষার মাধ্যমে মেধা ভিত্তিক অধ্যয়নের সুযোগ রয়েছে। ষষ্ঠ শ্রেণীতে প্রতিটি আসনের জন্য প্রায় ২০-২৫ (২০১৭ সালে ৬০টি আসনের বিপরীতে ২৪০৭ জন ভর্তি পরীক্ষায় অংশগ্রহণ করে) কিংবা কখনো কখনো অধিক শিক্ষার্থী লড়াই করে। ভর্তি হতে আগ্রহী প্রার্থীদের লিখিত এবং মৌখিক উভয় পরীক্ষায় উত্তীর্ণ হতে হয়। একাদশ শ্রেনীর ভর্তি প্রক্রিয়া এস এস সি পরীক্ষার ফলাফলের ভিত্তিতে হয়ে থাকে। ৬ষ্ঠ শ্রেনীর ভর্তি পরীক্ষা সাধারণত ডিসেম্বর মাসে অনুষ্ঠিত হয় এবং একাদশ শ্রেণীর ভর্তি প্রক্রিয়া এস এস সি পরীক্ষার ফল প্রকাশের কিছুদিনের মধ্যেই শুরু হয়। তবে আসন খালি থাকা সাপেক্ষে ৯ম শ্রেণীতে ও ছাত্র-ছাত্রী ভর্তি করা হয়।

সঠিক অনুচ্ছেদ শিরোনাম কোনটি?
titleA. ফলাফল
titleB. ভবনের বর্ণনা
titleC. ভর্তি প্রক্রিয়া
titleD. শিক্ষাক্রম
উত্তর: titleC